Haraldur Johannessen ríkislögreglustjóri segir að verið sé að reyna að hrekja hann úr embætti með því að dreifa vísvitandi rangfærslum og rógburði um hann . Þeir sem séu að gera það séu lögreglumenn sem telji sig eiga harma að hefna gegn honum , meðal annars vegna þess að hann hafi gripið inn í vegna starfshátta eða framkomu þeirra eða vegna þess að þeir hafi ekki fengið stöður sem þeir sóttust eftir . Ef til starfsloka hans komi kalli það á enn ítarlegri umfjöllun af hans hálfu um valdabaráttuna bak við tjöldin . Þar segir Haraldur að gagnrýni hans á framgöngu lögreglumanna eigi þátt í því sem hann kallar aðför gegn sér . Hann segist hafa bent á að spilling ætti ekki að líðast innan lögreglunnar . „ Umræða um bílamál lögreglunnar sé hluti af þeirri rógsherferð að óreiða sé í fjármálum ríkislögreglustjóra . Auglýsing Haraldur segir í viðtalinu að „ svívirðilegum aðferðum [ sé beitt ] í valdatafli , hagsmunagæslu og pólitík “ og að of stór hluta af fjármunum til lögreglunnar á Íslandi renna í „ hátimbraða yfirmannabyggingu “ . Því þurfi að ráðast í sameiningu lögregluembætta . Lögreglufélög kölluðu á stjórnsýsluúttekt Töluverðar deilur hafa verið innan lögreglunnar , og þá einkum í garð Ríkislögreglustjóra , að undanförnu , en í fréttum RÚV hefur meðal annars komið fram að þær tengis fatamálum lögreglu og bílamálum , ásamt öðrum málum . Fjölmörg lögregluembætti í landinu hafa lýst yfir stuðningi við stjórn Landssambands lögreglumanna sem hafa undanfarið sett þrýsting lögreglustjóra landsins á að láta fara fram alhliða stjórnsýsluúttekt á embætti ríkislögreglustjóra . Ákveðið var að Ríkisendurskoðun ráðist í slíka úttekt í liðinni viku . Haraldur sendi frá sér yfirlýsingu á fimmtudag þar sem sagði að ályktanir lögreglufélaga , gegn embætti ríkislögreglustjóra , væru ekki til þess fallnar að skapa frið um störf lögreglu . Þá sagði að yfirlýsingar sem „ ali á ótta “ geti verið til þess fallnar að bitna á öryggi almennings og það sé ámælisvert . „ Við þetta ástand verður ekki unað enda kastar það rýrð á lögregluna og störf hennar sem grefur undan því mikla trausti sem almenningur ber til lögreglunnar . Á endanum gæti þetta ástand því komið niður á öryggi almennings , “ sagði í yfirlýsingunni . Hann sagðist þar einnig fagna fyrirhugaðri úttekt ríkisendurskoðanda á embættinu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .